text: om udbuddet af et omfattet indkøb med henblik på at afgøre, om indkøbet er gennemført i overensstemmelse med bestemmelserne i dette afsnit. Hvis videregivelse af disse oplysninger er til skade for konkurrencen ved fremtidige udbud, må oplysningerne kun videregives af den part, der anmoder om dem, efter høring af og samtykke fra den part, der gav oplysningerne.2. Uanset alle andre bestemmelser i dette afsnit videregiver en part, herunder dens ordregivere, ikke oplysninger til en leverandør, som kan skade en fair konkurrence mellem leverandører.3. Ingen bestemmelser i dette afsnit må fortolkes således, at det af en part, herunder dens ordregivere, myndigheder og klageinstanser, kræves, at den videregiver fortrolige oplysninger, hvis dette hindrer retshåndhævelsen, kan skade en fair konkurrence mellem leverandører, skader særlige personers legitime handelsinteresser, herunder beskyttelse af intellektuel ejendomsret, eller på anden måde er i strid med offentlighedens interesser.Artikel 225Nationale klageprocedurer1. Parterne indfører eller opretholder rettidige, effektive, gennemsigtige og ikke-diskriminerende procedurer for administrativ eller retlig prøvelse, hvorigennem en leverandør kan påklage forhold vedrørende forpligtelserne for en part og dennes ordregivere i medfør af dette afsnit, der opstår i forbindelse med et omfattet indkøb, som leverandøren har eller har haft interesse i. De proceduremæssige regler for alle klager skal være skriftlige og generelt tilgængelige.2. Hver part kan i sin nationale lovgivning foreskrive, at ordregiveren og leverandøren, såfremt en leverandør indgiver en klage vedrørende et omfattet indkøb, opfordres til at finde en løsning på klagen gennem høringer. Ordregiveren tager klagen op til upartisk og rettidig overvejelse og på en sådan måde, at dette ikke lægger hindringer i vejen for leverandørens deltagelse i igangværende eller fremtidige indkøb eller dennes ret til at søge om afhjælpende foranstaltninger inden for rammerne af proceduren for administrativ eller retslig prøvelse.3. En leverandør skal have rimelig tid til at udarbejde og indgive en klage, hvilket under ingen omstændigheder kan være mindre end 10 dage regnet fra det tidspunkt, hvor leverandøren har eller med rimelighed må formodes at have kendskab til det forhold, der påklages.4. Hver part opretter, angiver eller udnævner mindst én upartisk administrativ eller retslig myndighed, der er uafhængig af dens ordregivere, til at modtage og behandle klager fra leverandører i forbindelse med de omfattede indkøb.5. Hvis et andet organ end den myndighed, der er omhandlet i stk. 4, i første omgang behandler en klage, sikrer parten, at leverandøren kan appellere den oprindelige afgørelse til en upartisk administrativ eller retslig myndighed, der er uafhængig af den ordregiver, hvis offentlige indkøb er genstanden for klagen. Et klageorgan, der ikke er en domstol, skal enten være underlagt retslig kontrol eller give proceduremæssige garantier, der sikrer, ata) ordregiveren besvarer klager skriftligt og forelægger klageinstansen alle relevante dokumenterb) deltagerne i sagen (i det følgende benævnt "deltagerne") har ret til blive hørt, før klageinstansen træffer en beslutning om klagenc) deltagerne har ret til at blive repræsenteret eller ledsagetd) deltagerne har adgang til alle retsmødere) beslutninger eller henstillinger vedrørende leverandørens klage meddeles skriftligt inden for rimelig tid med en redegørelse for, hvad der ligger til grund for den enkelte beslutning eller henstilling.6. Hver


text: part indfører eller opretholder procedurer, der sikrer:a) umiddelbare, foreløbige foranstaltninger for at bevare leverandørens mulighed for at deltage i udbudsforretningen. Sådanne foreløbige foranstaltninger kan indebære suspension af indkøbsprocessen. Der kan fastsættes procedurer om, at der kan tages hensyn til overvejende negative konsekvenser for de implicerede interesser, herunder offentlige interesser, ved afgørelsen af, om sådanne foranstaltninger skal bringes i anvendelse. Begrundelsen for ikke at handle gives skriftligtb) korrigerende foranstaltninger eller erstatning for tab eller skadeserstatning i overensstemmelse med hver parts lovgivning, hvis en klageinstans har afgjort, at der er tale om overtrædelse eller manglende overholdelse, jf. stk. 1.Artikel 226Ændringer og berigtigelse af dækning1. EU-parten behandler ændringer og berigtigelser af dækning via bilaterale forhandlinger med hver af de berørte republikker i den mellemamerikanske part. Omvendt behandler hver republik i den mellemamerikanske part ændringer og berigtigelser af dækning via bilaterale forhandlinger med EU-parten.Hvis en part ændrer sin dækning af indkøb i henhold til dette afsnit:a) underretter parten de andre parter skriftligt, ogb) stiller parten i meddelelsen forslag til den anden part om passende kompenserende justeringer af sin dækning for at opretholde en dækning svarende til den, der bestod før ændringen.2. Uanset stk. 1, litra b), skal en part ikke angive passende kompenserende justeringer, hvis:a) den pågældende ændring er en mindre tilføjelse eller berigtigelse af rent formel karakter, ellerb) den foreslåede ændring omhandler en enhed, som ikke længere er inden for partens reelle kontrol eller indflydelse.Parterne kan foretage mindre tilføjelser eller berigtigelser af rent formel karakter af deres dækning i henhold til dette afsnit i overensstemmelse med bestemmelserne i afsnit XIII (Særlige opgaver på handelsområdet for de organer, der er nedsat ved denne aftale) i del IV i denne aftale.3. Hvis EU-parten eller den berørte republik i den mellemamerikanske part ikke er enig i, at:a) den foreslåede justering, jf. stk. 1, litra b), er tilstrækkelig til at opretholde en dækning svarende til den aftalte dækningb) den foreslåede ændring er en mindre tilføjelse eller berigtigelse, jf. stk. 2, litra a), ellerc) den foreslåede ændring omhandler en enhed, som ikke længere er inden for partens reelle kontrol eller indflydelse, jf. stk. 2, litra b),skal en sådan part protestere skriftligt inden for 30 dage efter modtagelse af meddelelsen, jf. stk. 1; ellers anses den pågældende for at have accepteret justeringen eller den foreslåede ændring, herunder med hensyn til afsnit X (Tvistbilæggelse) i del IV i denne aftale.4. Hvis de berørte parter er nået til enighed om en foreslået ændring, berigtigelse eller mindre tilføjelse, herunder hvor en part ikke har protesteret inden for 30 dage, jf. stk. 3, foretages ændringer i overensstemmelse med bestemmelserne i stk. 6.5. EU-parten og hver republik i den mellemamerikanske part kan til enhver tid føre bilaterale forhandlinger med henblik på at udvide den markedsadgang, der gives gensidigt i henhold til dette afsnit, i overensstemmelse med de relevante institutionelle og proceduremæssige ordninger, der er omhandlet i denne aftale.6. Associeringsudvalget ændrer de relevante dele af afdeling A, B eller C i tillæg 1 (Dækning) til bilag XVI med henblik på at afspejle de ændringer, parterne

type: contracts

jurisdiction: EU


text: har aftalt, samt tekniske berigtigelser eller mindre tilføjelser.Artikel 227Samarbejde og teknisk bistand i forbindelse med offentlige indkøbParterne er enige om, at det er i deres fælles interesse at fremme initiativer vedrørende gensidigt samarbejde og teknisk bistand om spørgsmål vedrørende offentlige indkøb. I den henseende har parterne identificeret en række samarbejdsaktiviteter, der er omhandlet i artikel 58 i afsnit VI (Økonomisk og handelsmæssig udvikling) i del III i denne aftale.AFSNIT VIINTELLEKTUEL EJENDOMKAPITEL 1Mål og principperArtikel 228MålMålene med dette afsnit er at:a) sikre passende og effektiv beskyttelse af intellektuelle ejendomsrettigheder på parternes territorier under hensyntagen til hver parts økonomiske situation samt sociale eller kulturelle behovb) fremme og tilskynde til overførsel af teknologi mellem de to regioner med henblik på at muliggøre udviklingen af et sundt og levedygtigt teknologisk grundlag i republikkerne i den mellemamerikanske partc) fremme teknisk og finansielt samarbejde på området for intellektuelle ejendomsrettigheder mellem de to regioner.Artikel 229Forpligtelsernes indhold og anvendelsesområde1. Parterne sikrer en passende og effektiv gennemførelse af de internationale traktater om intellektuel ejendomsret, som de er part i, herunder WTO-aftalen om handelsrelaterede intellektuelle ejendomsrettigheder (i det følgende benævnt "TRIPS-aftalen"). Bestemmelserne i dette afsnit supplerer og præciserer parternes indbyrdes rettigheder og forpligtelser i henhold til TRIPS-aftalen og andre internationale traktater om intellektuelle ejendomsrettigheder.2. Intellektuel ejendom og folkesundheden:a) Parterne anerkender vigtigheden af Dohaerklæringen om TRIPS-aftalen og folkesundhed, der blev vedtaget den 14. november 2001 af ministerkonferencen under WTO. Ved fortolkningen og gennemførelsen af rettighederne og forpligtelserne i henhold til dette afsnit sikrer parterne i den forbindelse overensstemmelse med denne erklæring.b) Parterne bidrager til gennemførelsen og overholdelsen af WTO's Almindelige Råds afgørelse af 30. august 2003 om gennemførelsen af punkt 6 i Dohaerklæringen om TRIPS-aftalen og folkesundhed samt protokollen om ændring af TRIPS-aftalen, udfærdiget i Genève den 6. december 2005.3. a) I denne aftale omfatter intellektuelle ejendomsrettigheder ophavsret, herunder ophavsret til edb-programmer og databaser og beslægtede rettigheder, rettigheder i forbindelse med patenter, varemærker, handelsnavne, industrielle design, layout-design (topografier) for integrerede kredsløb, geografiske betegnelser, herunder oprindelsesbetegnelser, plantesorter og beskyttelse af fortrolige oplysninger.b) For så vidt angår denne aftale, ydes beskyttelse mod illoyal konkurrence i overensstemmelse med artikel 10a i Pariserkonventionen om beskyttelse af industriel ejendomsret (Stockholmakten, 1967) (i det følgende benævnt "Pariserkonventionen").4. Parterne anerkender landenes suveræne rettigheder over deres naturressourcer og adgangen til deres genetiske ressourcer i overensstemmelse med konventionen om den biologiske diversitet (1992). Bestemmelserne i dette afsnit hindrer ikke parterne i at indføre eller opretholde foranstaltninger, der sigter mod bevaring af den biologiske diversitet, bæredygtig udnyttelse af dens komponenter samt en fair og rimelig andel i de fordele, der udspringer af udnyttelsen af disse genetiske ressourcer, i overensstemmelse med nævnte konvention.5. Parterne anerkender betydningen af at respektere, bevare og opretholde oprindelige og lokale samfunds viden, innovationer og sædvaner, der omfatter traditionelle sædvaner vedrørende bevaring og bæredygtig anvendelse af den biologiske diversitet.Artikel 230Mestbegunstigelsesbehandling og national behandlingI overensstemmelse med artikel 3 og 4 i TRIPS-aftalen og med forbehold af undtagelserne i disse bestemmelser indrømmer parterne statsborgere fra den anden part:a) en behandling, der ikke er mindre gunstig end den, den indrømmer sine


text: egne statsborgere, hvad angår beskyttelse af intellektuel ejendomb) alle fordele, begunstigelser, privilegier eller immunitetsrettigheder, som en part indrømmer statsborgere fra et andet land, med hensyn til beskyttelse af intellektuel ejendom.Artikel 231Teknologioverførsel1. Parterne er enige om at udveksle synspunkter og oplysninger om praksis for og politikker vedrørende teknologioverførsel, både mellem deres respektive territorier og med tredjelande, med henblik på at udvikle foranstaltninger, der kan lette informationsstrømme, forretningspartnerskaber, licensudstedelser og udlicitering. Der skal lægges særlig vægt på forudsætningerne for at skabe et gunstigt miljø for teknologioverførsel mellem parterne, hvilket også omfatter f.eks. udviklingen af menneskelige ressourcer og retlige rammer.2. Parterne anerkender betydningen af uddannelse og faglig uddannelse for overførslen af teknologi, som kan opnås gennem akademiske, faglige og/eller erhvervsmæssige udvekslingsprogrammer, der er rettet mod overførsel af viden mellem parterne [33].3. Parterne træffer i givet fald foranstaltninger med henblik på at forhindre eller kontrollere praksis og betingelser for udstedelse af licenser vedrørende intellektuelle ejendomsrettigheder, der kan have negative virkninger for den internationale teknologioverførsel, og som udgør misbrug af intellektuelle ejendomsrettigheder begået af rettighedshavere eller misbrug af åbenlys informationsasymmetri i forbindelse med licensforhandlinger.4. Parterne anerkender vigtigheden af at oprette mekanismer, der kan styrke og fremme investering i republikkerne i den mellemamerikanske part, herunder især inden for innovative og højteknologiske sektorer. EU bestræber sig på at skabe incitamenter for institutionerne og virksomhederne på sit territorium, som fremmer og begunstiger overførslen af teknologi til institutioner og virksomheder i republikkerne i den mellemamerikanske part på en sådan måde, at disse lande kan skabe en levedygtig teknologisk platform.5. De foranstaltninger, der kræves for at opnå målene i denne artikel, er omhandlet i artikel 55 i afsnit VI (Økonomisk og handelsmæssig udvikling) i del III i denne aftale.Artikel 232KonsumptionParterne kan frit indføre deres egen ordning for konsumption af intellektuelle ejendomsrettigheder, dog med forbehold af TRIPS-aftalens bestemmelser.KAPITEL 2Standarder vedrørende intellektuelle ejendomsrettighederAFDELING AOphavsret og beslægtede rettighederArtikel 233BeskyttelseParterne overholder:a) den internationale konvention om beskyttelse af udøvende kunstnere, fremstillere af fonogrammer samt radio- og fjernsynsforetagender (Rom 1961) (i det følgende benævnt "Romkonventionen")b) Bernerkonventionen til værn for litterære og kunstneriske værker (1886, senest ændret i 1979) (i det følgende benævnt "Bernerkonventionen")c) WIPO's traktat om ophavsret (Genève 1996) (WIPO – Verdensorganisationen for Intellektuel Ejendomsret) (i det følgende benævnt "WCT") ogd) WIPO's traktat om fremførelser og fonogrammer (Genève 1996) (i det følgende benævnt "WPPT").Artikel 234Varighed af ophavsrettenVed beregningen af beskyttelsestiden for ophavsret er parterne enige om, at reglerne i artikel 7 og 7a i Bernerkonventionen finder anvendelse på litterære og kunstneriske værker med det forbehold, at beskyttelsestiden, jf. artikel 7, stk. 1-4, i Bernerkonventionen, som minimum er 70 år.Artikel 235Varighed af beslægtede rettighederVed beregningen af beskyttelsestiden for rettighederne for udøvende kunstnere, fremstillere af fonogrammer og radio- og fjernsynsselskaber er parterne enige om, at reglerne i artikel 14 i Romkonventionen finder anvendelse med det forbehold, at beskyttelsestiden, jf. artikel 14 i Romkonventionen, som minimum er 50 år.Artikel 236Kollektiv forvaltning af rettighederParterne anerkender betydningen af rettighedshaverorganisationers arbejde og oprettelse af ordninger mellem dem med det formål at sikre nemmere adgang til og levering af indhold mellem parternes territorier


text: og opnåelsen af et højt udviklingsniveau med hensyn til udførelsen af deres opgaver.Artikel 237Radio- og fjernsynsudsendelse og overføring til offentligheden [34]1. Ved denne bestemmelse forstås ved "overføring til offentligheden" af en fremførelse eller et fonogram: offentlig udsendelse ved hjælp af ethvert andet medium end radio og fjernsyn af lyden fra en fremførelse eller af den lyd eller lyd udtrykt i en anden form, der er optaget på et fonogram. I forbindelse med denne artikel forstås ved "overføring til offentligheden" også det forhold, at den lyd eller lyd udtrykt i en anden form, der er optaget på et fonogram, gøres hørbar for offentligheden.2. I overensstemmelse med deres nationale lovgivning tillægger parterne udøvende kunstnere eneret til at tillade eller forbyde udsendelse og overføring til offentligheden af deres fremførelser, medmindre fremførelsen i sig selv sker ved en radio- eller fjernsynsudsendelse eller på grundlag af en optagelse.3. Udøvende kunstnere og fremstillere af fonogrammer har ret til et enkelt rimeligt vederlag for direkte eller indirekte brug af et i kommercielt øjemed udgivet fonogram til radio- eller fjernsynsudsendelse eller anden overføring til offentligheden. Parterne kan, hvis der ikke er enighed mellem de udøvende kunstnere og fonogramfremstillerne, fastlægge betingelserne for et sådant vederlags fordeling mellem de to kategorier af rettighedshavere.4. Parterne tillægger radio- og fjernsynsselskaber eneret til at tillade eller forbyde viderespredning af deres udsendelser ved hjælp af radiobølger samt overføring til offentligheden af deres fjernsynsudsendelser, hvis denne foretages på steder, hvortil der er offentlig adgang mod betaling af entré.5. Parterne kan i deres nationale lovgivning fastsætte begrænsninger af eller undtagelser fra de rettigheder, der er omhandlet i stk. 2, 3 og 4, i visse særlige tilfælde, der ikke strider mod den normale udnyttelse af genstanden for rettigheden og ikke indebærer urimelig skade for rettighedshavernes legitime interesser.AFDELING BVaremærkerArtikel 238Internationale aftalerDen Europæiske Union og republikkerne i den mellemamerikanske part gør enhver rimelig indsats for at:a) ratificere eller tiltræde protokollen til Madridarrangementet om den internationale registrering af varemærker (Madrid, 1989) ogb) overholde traktaten om varemærkeret (Genève, 1994).Artikel 239RegistreringsprocedureEU-parten og republikkerne i den mellemamerikanske part påser, at der findes en ordning for registrering af varemærker, hvor alle endelige beslutninger, der træffes af den relevante varemærkemyndighed, er begrundede og foreligger på skrift. Begrundelsen for et afslag på registrering af et varemærke meddeles skriftligt til ansøgeren, der skal have mulighed for at anfægte et sådant afslag og for at påklage et endeligt afslag til domstolene. EU-parten og republikkerne i den mellemamerikanske part giver mulighed for at gøre indsigelse mod ansøgninger om varemærker. Sådanne indsigelsesprocedurer skal være baseret på princippet om kontradiktion.Artikel 240Velkendte varemærkerArtikel 6a i Pariserkonventionen gælder med de fornødne ændringer for varer eller tjenesteydelser, der ikke er identiske med eller ligner dem, for hvilke der er registreret et velkendt varemærke, forudsat at brugen af det pågældende varemærke i forbindelse med de pågældende varer eller tjenesteydelser indikerer en forbindelse mellem de pågældende varer eller tjenesteydelser og indehaveren af varemærket, og forudsat at de interesser, som indehaveren af varemærket har, efter al sandsynlighed skades af en sådan anvendelse. Parterne kan også anvende denne


text: beskyttelse på ikke-registrerede velkendte varemærker.Artikel 241Undtagelser fra de rettigheder, der er knyttet til et varemærkeParterne kan fastlægge begrænsede undtagelser fra de rettigheder, der er knyttet til et varemærke, f.eks. rimelig anvendelse af deskriptive udtryk. Ved sådanne undtagelser tages der hensyn til varemærkeindehaverens og tredjemands legitime interesser.AFDELING CGeografiske betegnelserArtikel 242Almindelige bestemmelser1. Følgende bestemmelser gælder for anerkendelse og beskyttelse af geografiske betegnelser, der har oprindelse på parternes territorier.2. I denne aftale forstås ved "geografiske betegnelser" betegnelser, der angiver en vare som havende oprindelse på en parts territorium eller i en region eller en lokalitet på dette territorium, dersom varens kvalitet, omdømme eller andre egenskaber i alt væsentligt tilskrives dens geografiske oprindelse.Artikel 243Anvendelsesområde og dækning1. Parterne bekræfter deres eksisterende rettigheder og forpligtelser i henhold til del II, afdeling 3, i TRIPS-aftalen.2. En parts geografiske betegnelser, der skal beskyttes af den anden part, er kun omfattet af denne artikel, hvis de er anerkendt og udpeget som sådanne i oprindelseslandet.Artikel 244Ordning for beskyttelse1. Parterne opretholder eller har indført ordninger for beskyttelse af geografiske betegnelser i deres lovgivning ved denne aftales ikrafttræden, jf. artikel 353, stk. 5, i del V.2. Parternes lovgivning skal indeholde elementer som f.eks.:a) et register over geografiske betegnelser, der beskyttes på deres respektive territorierb) en administrativ procedure, hvorved det kontrolleres, at en geografisk betegnelse angiver, at en vare har oprindelse på en parts territorium eller i en region eller en lokalitet på dette territorium, hvis varens kvalitet, omdømme eller andre egenskaber i alt væsentligt kan tilskrives dens geografiske oprindelsec) et krav om, at et registreret navn skal svare til et bestemt produkt eller produkter, for hvilke der foreligger en varespecifikation, som kun kan ændres ved en administrativ procedured) kontrolbestemmelser, der finder anvendelse på produktionen af varen eller varernee) en ret for erhvervsdrivende, der er etableret i området, og som underkaster sig kontrolordningen, til at bruge det beskyttede navn, såfremt produktet overholder den tilsvarende specifikationf) en procedure, der omfatter offentliggørelse af ansøgningen, og som gør det muligt at tage højde for de legitime interesser for tidligere brugere af navne, uanset om de pågældende navne er beskyttet som en form for intellektuel ejendomsret eller ej.Artikel 245Eksisterende geografiske betegnelser1. Ved denne aftales ikrafttræden skal parterne i henhold til artikel 353, stk. 5, i del V [35]:a) have fastlagt indsigelses- og undersøgelsesprocedurer som minimum med hensyn til de geografiske betegnelser, der er anført i bilag XVII (Liste over navne, for hvilke der skal ansøges om beskyttelse som geografiske betegnelser på parternes territorium), som ikke blev påklaget, eller som indsigelser mod blev afvist af formelle grunde under den nationale registreringsprocesb) have indledt procedurerne for beskyttelse af de geografiske betegnelser, der er anført i bilag XVII (Liste over navne, for hvilke der skal ansøges om beskyttelse som geografiske betegnelser på parternes territorium), hvor fristerne for indgivelse af indsigelser er udløbet, med hensyn til de geografiske betegnelser, der er anført i bilag XVII, som blev påklaget, og hvor indsigelserne umiddelbart blev fundet berettigede under den nationale registreringsprocesc) beskytte de geografiske betegnelser, der er blevet indrømmet beskyttelse, i henhold til


text: det beskyttelsesniveau, der er fastlagt i denne aftale.2. På sit første møde træffer Associeringsrådet en afgørelse om i bilag XVIII (Beskyttede geografiske betegnelser) at medtage alle navne fra bilag XVII (Liste over navne, for hvilke der skal ansøges om beskyttelse som geografiske betegnelser på parternes territorium), der er blevet beskyttet som geografiske betegnelser efter afsluttet undersøgelse foretaget af parternes kompetente nationale eller regionale myndigheder.Artikel 246Beskyttelse1. De geografiske betegnelser, der er anført i bilag XVIII (Beskyttede geografiske betegnelser), og geografiske betegnelser, der tilføjes i henhold til artikel 247, beskyttes mod mindst:a) anvendelse af alle sådanne midler i betegnelsen eller præsentationen af en vare, som angiver eller antyder, at den pågældende vare har oprindelse i et andet geografisk område end det virkelige oprindelsessted, på en måde, som vildleder offentligheden med hensyn til varens geografiske oprindelseb) anvendelse af en geografisk betegnelse som identifikation for en tilsvarende vare, der ikke har sin oprindelse det sted, som den pågældende geografiske betegnelse angiver, også selv om varernes virkelige oprindelse er angivet, eller det beskyttede navn er oversat eller ledsages af udtryk såsom "art", "type", "stil", "efterligning" eller lignendec) enhver anden form for praksis, som kan vildlede offentligheden med hensyn til varens virkelige oprindelse, eller enhver anden anvendelse, som udgør illoyal konkurrence i henhold til artikel 10a i Pariserkonventionen.2. En geografisk betegnelse, der er indrømmet beskyttelse i en af parterne i henhold til proceduren i artikel 245, kan ikke vurderes at være blevet generisk på den pågældende parts territorium, så længe den er beskyttet som en geografisk betegnelse på oprindelsespartens territorium.3. Hvis en geografisk betegnelse indeholder et navn, der betragtes som generisk hos en part, er anvendelsen af dette generiske navn for den relevante vare hos denne part ikke i strid med denne artikel.4. For andre geografiske betegnelser end vine og spiritus må intet i denne aftale fortolkes således, at en part tvinges til at forhindre, at den pågældendes statsborgere eller erhvervsdrivende fortsat eller tilsvarende anvender en særlig geografisk betegnelse fra den anden part i forbindelse med varer eller tjenesteydelser, hvis disse har anvendt denne geografiske betegnelse i god tro og kontinuerligt i forbindelse med samme eller beslægtede varer eller tjenesteydelser på partens territorium inden datoen for denne aftales ikrafttræden.Artikel 247Tilføjelse af nye geografiske betegnelser1. Parterne er enige om muligheden for at tilføje yderligere geografiske betegnelser for vine, spiritus, landbrugsprodukter og fødevarer, der skal beskyttes, på grundlag af de regler og procedurer, som er omhandlet i dette afsnit.Efter afsluttet undersøgelse foretaget af parternes kompetente nationale eller regionale myndigheder anføres sådanne geografiske betegnelser i bilag XVIII (Beskyttede geografiske betegnelser) i overensstemmelse med de relevante regler og procedurer for Associeringsrådet.2. Datoen for ansøgning om beskyttelsen er datoen for overførslen af en anmodning til den anden part om beskyttelse af en geografisk betegnelse, såfremt de formelle krav til sådanne ansøgninger er opfyldt.Artikel 248Forholdet mellem geografiske betegnelser og varemærker1. Parternes lovgivning sikrer, at en ansøgning om registrering af et varemærke, der svarer til en af de situationer, som er anført i artikel 246 for tilsvarende produkter [36], afvises, hvis en sådan


text: ansøgning om registrering indgives efter datoen for ansøgning om registrering for den geografiske betegnelse på det berørte territorium [37].2. Parterne kan tilsvarende i overensstemmelse med deres nationale eller regionale lovgivning fastlægge begrundelsen for afslaget på beskyttelse af geografiske betegnelser, herunder afvisningen af at beskytte en geografisk betegnelse, hvis beskyttelsen som følge af et varemærkes anseelse eller omdømme vil kunne vildlede forbrugerne med hensyn til produktets virkelige oprindelse.3. Parterne tilvejebringer de nødvendige retsmidler til at give en fysisk eller juridisk person med en legitim interesse mulighed for at indgive en begrundet anmodning om ophævelse eller ugyldiggørelse af et varemærke eller en geografisk betegnelse.Artikel 249Brugsret til geografiske betegnelserNår en geografisk betegnelse er beskyttet i henhold til denne aftale i en anden part end oprindelsesparten, kan brugere hos denne part ikke registrere brugen af et sådant beskyttet navn.Artikel 250TvistbilæggelseParterne kan ikke påklage den endelige afgørelse, der træffes af en kompetent national eller regional myndighed vedrørende registrering eller beskyttelse af en geografisk betegnelse, jf. afsnit X (Tvistbilæggelse) i del IV i denne aftale. Enhver påstand mod beskyttelsen af en geografisk betegnelse forelægges de relevante retslige instanser, der er nedsat i medfør af hver parts nationale eller regionale lovgivning.AFDELING DIndustrielle designArtikel 251Internationale aftalerDen Europæiske Union og republikkerne i den mellemamerikanske part gør enhver rimelig indsats for at tilslutte sig Haagarrangementet vedrørende international registrering af industrielle design (Genèveaftalen, 1999).Artikel 252Krav vedrørende beskyttelse1. Parterne træffer foranstaltninger til beskyttelse af uafhængigt frembragte design, der er nye [38] eller originale.2. Et design betragtes som nyt, hvis det i væsentlighed adskiller sig fra kendte design eller kombinationer af kendte designelementer.3. Beskyttelsen ydes ved registrering og giver indehaverne eneret i overensstemmelse med denne artikel. Hver part kan fastlægge, at ikke-registrerede design, der offentliggøres, giver eneret, men kun hvis den brug, der gøres indsigelse imod, skyldes kopiering af det beskyttede design.Artikel 253Undtagelser1. Parterne kan fastsætte begrænsede undtagelser fra beskyttelsen af design, forudsat at sådanne undtagelser ikke i urimeligt omfang strider mod den normale udnyttelse af beskyttede design og ikke indebærer urimelig skade for de legitime interesser, som indehaveren af det beskyttede design har, under hensyn til tredjemands legitime interesser.2. Designbeskyttelse gælder ikke for design, der i alt væsentligt er dikteret af tekniske eller funktionelle forhold.3. Der kan ikke erhverves mønsterret til et design, som strider mod den offentlige orden eller sædeligheden.Artikel 254Indrømmede rettigheder1. Indehaveren af et beskyttet industrielt design har ret til at forhindre, at tredjemand, som ikke har indehaverens samtykke, fremstiller, sælger eller importerer artikler, der bærer eller inkorporerer det beskyttede design, dersom en sådan handling har en kommerciel målsætning.2. Parterne sikrer endvidere effektiv beskyttelse af industrielle design med henblik på at forhindre enhver handling, der i urimeligt omfang skader den normale udnyttelse af designet eller ikke er forenelig med god forretningsskik, på en måde, der er i overensstemmelse med artikel 10a i Pariserkonventionen.Artikel 255Beskyttelsens varighed1. Beskyttelsen i EU-parten og republikkerne i den mellemamerikanske part skal være af mindst 10 års varighed. Hver part kan fastlægge, at rettighedshaveren kan få fornyet beskyttelsen for en eller flere perioder på hver fem år


text: indtil den maksimale beskyttelsesperiode, der er fastlagt i hver parts lovgivning.2. Hvis en part tillader beskyttelse af ikke-registrerede design, varer beskyttelsen i mindst tre år.Artikel 256Ugyldighed eller udelukkelse fra registrering1. Registrering af et design kan kun afvises eller erklæres ugyldig af tvingende og vigtige grunde, hvilket i henhold til hver parts lovgivning kan omfatte, at:a) designet ikke er i overensstemmelse med definitionen i artikel 252, stk. 1b) rettighedshaveren i henhold til en domstolsafgørelse ikke har ret til designetc) designet strider mod et tidligere design, som er blevet offentliggjort efter datoen for ansøgningens indgivelse eller, hvis der begæres prioritet, efter prioritetsdagen for designet, og som er beskyttet fra en dato, der ligger forud for førnævnte dato for et registreret design eller en ansøgning om et designd) et kendetegn benyttes i et senere design, og den berørte parts lovgivning vedrørende sådanne kendetegn giver indehaveren af retten til kendetegnet ret til at forbyde en sådan bruge) designet udgør en uhjemlet brug af et værk, der er beskyttet af en parts ophavsretslovgivningf) designet udgør en uretmæssig brug af et af de elementer, der er anført i artikel 6c i Pariserkonventionen, eller af andre kendetegn, emblemer og våbenskjold end dem, der er omfattet af ovennævnte artikel 6c, og som er af særlig offentlig interesse i en partg) offentliggørelse strider mod den offentlige orden eller sædeligheden.2. Som alternativ til ugyldighed kan en part fastsætte, at et design, der falder ind under stk. 1, har begrænset anvendelse.Artikel 257Forholdet til ophavsretEt design, der er beskyttet af en mønsterret, som er registreret i en part i overensstemmelse med denne afdeling, kan også beskyttes i henhold til vedkommende parts lovgivning om ophavsret fra det tidspunkt, hvor designet blev skabt eller fastlagt i en given form.AFDELING EPatenterArtikel 258Internationale aftaler1. Parterne overholder Budapesttraktaten om international anerkendelse af deponering af mikroorganismer i forbindelse med behandling af patentsager (1977, ændret i 1980).2. Den Europæiske Union gør enhver rimelig indsats for at overholde patentlovstraktaten (Genève, 2000), og republikkerne i den mellemamerikanske part gør enhver rimelig indsats for at ratificere eller tiltræde ovennævnte traktat.AFDELING FPlantesorterArtikel 259Plantesorter1. Parterne sikrer beskyttelse af plantesorter enten ved hjælp af patenter eller ved hjælp af et effektivt sui generis-system eller en kombination deraf.2. Parterne anerkender, at der ikke er et modsætningsforhold mellem beskyttelsen af plantesorter og parternes evne til at beskytte og bevare deres genetiske ressourcer.3. Parterne har ret til at fastsætte bestemmelser om undtagelser fra den eneret, der indrømmes planteforædlere, således at landbrugere kan bevare, anvende og udveksle beskyttet udsæd af egen avl og andet formeringsmateriale.KAPITEL 3Håndhævelse af intellektuelle ejendomsrettighederArtikel 260Almindelige forpligtelser1. Parterne bekræfter deres rettigheder og forpligtelser i henhold til TRIPS-aftalen, særlig del III, og fastsætter de supplerende foranstaltninger, procedurer og retsmidler, der er nødvendige for at sikre håndhævelsen af de intellektuelle ejendomsrettigheder.Disse foranstaltninger, procedurer og retsmidler skal være fair, forholdsmæssige og rimelige, de må ikke være unødigt komplicerede eller udgiftskrævende, og de må ikke indebære urimelige frister eller medføre ugrundede forsinkelser [39].2. Foranstaltningerne og retsmidlerne skal ligeledes være effektive og have afskrækkende virkning, og de skal anvendes på


text: en sådan måde, at der ikke opstår hindringer for lovlig samhandel, og at der ydes garanti mod misbrug af dem.Artikel 261RekvirenterParterne anerkender som personer, der kan anmode om anvendelse af de foranstaltninger, procedurer og retsmidler, der er omhandlet i denne afdeling og i del III af TRIPS-aftalen:a) indehavere af intellektuelle ejendomsrettigheder i overensstemmelse med den lovgivning, der finder anvendelseb) forbund og sammenslutninger samt indehavere af eksklusivlicenser og andre licenshavere med behørig tilladelse, i det omfang det er muligt efter og i overensstemmelse med den lovgivning, der finder anvendelse. Udtrykket "licenshaver" omfatter indehaveren af licensen til en eller flere af de eksklusive intellektuelle ejendomsrettigheder, der er indeholdt i en bestemt intellektuel ejendom.Artikel 262BevismaterialeHvis en rettighedshaver har fremført et rimeligt tilgængeligt bevismateriale til støtte for sin påstand om, at vedkommendes intellektuelle ejendomsret er blevet krænket i kommerciel målestok, og har fremført bevismateriale til underbygning af sine påstande, som modparten har kontrol over, træffer parterne de foranstaltninger, der er nødvendige, for at de kompetente retslige myndigheder, hvis den gældende lovgivning foreskriver det, på begæring kan kræve fremlæggelse af sådant bevismateriale, såfremt fortrolige oplysninger beskyttes.Artikel 263Foranstaltninger til sikring af bevismaterialeDe retslige myndigheder er beføjet til på begæring af en part, der har fremført et rimeligt tilgængeligt bevismateriale til støtte for sin påstand om, at dens intellektuelle ejendomsret er blevet krænket eller vil blive krænket, at træffe afgørelse om, at der omgående skal iværksættes effektive foreløbige foranstaltninger med henblik på at sikre det relevante bevismateriale i forbindelse med den påståede krænkelse, under forudsætning af at fortrolige oplysninger beskyttes. Sådanne foranstaltninger kan omfatte en udførlig beskrivelse af de omtvistede varer med eller uden udtagning af prøver eller en beslaglæggelse af disse og, når det er hensigtsmæssigt, af de materialer og redskaber, der har været anvendt ved fremstillingen og/eller distributionen af disse varer, og af de hertil hørende dokumenter. Disse foranstaltninger træffes, om nødvendigt, uden at modparten høres, især hvis en forsinkelse vil kunne påføre rettighedshaveren et uopretteligt tab, eller hvor der foreligger en påviselig risiko for tilintetgørelse af bevismateriale.Artikel 264Ret til informationParterne kan fastsætte, at de retslige myndigheder skal være beføjet til, medmindre det ikke står i rimeligt forhold til krænkelsens omfang, at pålægge lovovertræderen at give rettighedsindehaveren oplysning om, hvilke tredjeparter der har deltaget i fremstillingen og distributionen af de varer eller tjenesteydelser, som udgør en krænkelse, samt de tilhørende distributionskanaler.Artikel 265Foreløbige og retsbevarende foranstaltninger1. Parterne påser, at deres retslige myndigheder er beføjet til at udstede foreløbige og retsbevarende foranstaltninger og gennemføre dem hurtigt for at forhindre en nært forestående krænkelse af intellektuelle ejendomsrettigheder eller forbyde en fortsættelse af de påståede krænkelser. Sådanne foranstaltninger kan beordres på begæring af rettighedshaveren inaudita altera parte (uden at høre den anden part) eller efter høring af sagsøgte i overensstemmelse med partens procesregler.2. Parterne sikrer, at deres retslige myndigheder er beføjet til at kræve, at sagsøgeren fremlægger alt rimeligt tilgængeligt bevismateriale, således at de med tilstrækkelig stor sikkerhed kan finde det godtgjort, at sagsøgerens rettigheder krænkes, eller at en sådan krænkelse er umiddelbart forestående, og er beføjet til at


text: pålægge sagsøgeren i tilstrækkeligt omfang at stille rimelig sikkerhed eller på anden måde garantere, at den sagsøgtes interesser er varetaget, og at misbrug er forhindret, så anvendelse af sådanne procedurer ikke hindres urimeligt.Artikel 266Korrigerende foranstaltninger1. Parterne sikrer, at:a) de retslige myndigheder er beføjet til på begæring af rekvirenten, og uden at det berører den erstatning, der skal udredes til rettighedshaveren som følge af krænkelsen, at beordre tilintetgørelse af de varer, som de har fastslået at være piratkopierede og varemærkeforfalskede, eller beordre gennemførelse af andre foranstaltninger for at fjerne de pågældende varer fra handelenb) de retslige myndigheder er beføjet til at kræve, når det er hensigtsmæssigt, at de materialer og redskaber, der primært har været anvendt til at skabe eller fremstille sådanne piratkopierede og varemærkeforfalskede varer, uden nogen form for godtgørelse, tilintetgøres eller under særlige omstændigheder bortskaffes uden for handelskæden, med henblik på at minimere risikoen for yderligere krænkelse. Når en begæring om sådanne korrigerende foranstaltninger behandles, kan partens retslige myndigheder bl.a. tage hensyn til krænkelsens omfang samt tredjemands interesser, herunder interesser vedrørende ejerskab, brugsret, kontraktlige forhold eller sikkerhed.2. Parterne kan påse, at de retslige myndigheder ikke kan afsige kendelse vedrørende velgørende donation af varemærkeforfalskede varer og varer, der krænker ophavsret og beslægtede rettigheder, hvis det er i overensstemmelse med den nationale lovgivning, uden godkendelse fra rettighedshaveren, eller at sådanne varer kun kan doneres til velgørende formål under visse betingelser, der fastlægges i henhold til den nationale lovgivning. Simpel fjernelse af det varemærke, der ulovligt er fastgjort, er under ingen omstændigheder tilstrækkeligt til at tillade frigivelse af varer til handelskæden, medmindre dette er omhandlet i den nationale lovgivning eller andre internationale forpligtelser.3. Når en begæring om sådanne korrigerende foranstaltninger behandles, kan parterne give deres retslige myndigheder mulighed for bl.a. at tage hensyn til krænkelsens omfang samt tredjemands interesser, herunder interesser vedrørende ejerskab, brugsret, kontraktlige forhold eller sikkerhed.4. De retslige myndigheder beordrer disse foranstaltninger gennemført for rettighedskrænkerens regning, medmindre særlige grunde taler herimod.5. I overensstemmelse med den nationale lovgivning kan parterne fastsætte bestemmelser om andre korrigerende foranstaltninger vedrørende varer, som de har fastslået at være piratkopierede eller varemærkeforfalskede, og vedrørende de materialer og redskaber, der primært har været anvendt til at skabe eller fremstille de pågældende varer.Artikel 267SkadeserstatningDe retslige myndigheder skal være beføjet til at pålægge lovovertræderen at betale rettighedshaveren en passende erstatning for den skade, som rettighedshaveren har lidt som følge af, at en lovovertræder vel vidende eller med rimelig grund til at vide, at denne begik en krænkelse, har krænket den pågældende persons intellektuelle ejendomsrettighed. I egnede sager kan parterne bemyndige de retslige myndigheder til at pålægge lovovertræderen at tilbagebetale overskud og/eller betale på forhånd fastlagte erstatningsbeløb, også selv om lovovertræderen ikke vidste eller ikke havde rimelig grund til at vide, at denne begik en krænkelse.Artikel 268SagsomkostningerParterne sikrer, at rimelige og forholdsmæssigt afpassede sagsomkostninger og andre udgifter, som den part, der har vundet sagen, har afholdt, som generel regel bæres af den part, der har tabt sagen, medmindre billighedshensyn taler imod dette, i overensstemmelse med den nationale lovgivning.Artikel 269Offentliggørelse af


text: retsafgørelserParterne kan fastsætte bestemmelser om, at de retslige myndigheder i søgsmål vedrørende krænkelse af intellektuelle ejendomsrettigheder kan træffe afgørelse om, at der på begæring af rekvirenten og for den krænkende parts regning træffes passende foranstaltninger til formidling af information om afgørelsen, herunder at retsafgørelsen opslås og offentliggøres i sin helhed eller i uddrag. Parterne kan give mulighed for yderligere offentliggørelsesforanstaltninger, der er afpasset efter de særlige forhold, herunder bekendtgørelse på en iøjnefaldende måde.Artikel 270Formodning om ejendomsretMed henblik på at anvende de foranstaltninger, procedurer og retsmidler, der er omfattet af dette afsnit, er det tilstrækkeligt, for at indehaveren af ophavsrettigheder eller beslægtede rettigheder til det beskyttede materiale kan betragtes som sådan og dermed har ret til at anlægge sag om krænkelse, indtil det modsatte er bevist, at den pågældendes navn er anført på værket på sædvanlig måde.Artikel 271Strafferetlige sanktionerParterne skal fastsætte strafferetlige procedurer og sanktioner i det mindste i de tilfælde, hvor der er tale om forsætlig varemærkeforfalskning eller piratkopiering af ophavsretligt beskyttet materiale i kommercielt omfang. Foranstaltningerne skal omfatte frihedsstraf og/eller bøder, der er tilstrækkelige til at virke afskrækkende, i overensstemmelse med straffeniveauet for forbrydelser af tilsvarende omfang. I egnede tilfælde skal foranstaltningerne også omfatte beslaglæggelse, konfiskation og tilintetgørelse af de varer, der udgør en krænkelse, samt af alle materialer og redskaber, der hovedsagelig er blevet anvendt til at begå lovovertrædelsen. Parterne kan fastsætte strafferetlige procedurer og sanktioner i andre tilfælde af krænkelse af intellektuelle ejendomsrettigheder, navnlig dersom de begås forsætligt og har kommercielt omfang.Artikel 272Begrænsning af tjenesteyderes ansvarParterne er enige om, at de opretholder den type begrænsning af tjenesteyderes ansvar, der i øjeblikket er fastlagt i deres respektive lovgivning:a) for EU-parten: bestemmelserne i direktiv 2000/31/EF om elektronisk handelb) for republikkerne i den mellemamerikanske part: de nationalt vedtagne bestemmelser med henblik på at overholde deres internationale forpligtelser.En part kan udsætte gennemførelsen af bestemmelserne i denne artikel i en periode på højst tre år fra denne aftales ikrafttræden.Artikel 273Foranstaltninger ved grænsen1. Parterne anerkender betydningen af samarbejde om toldspørgsmål og bestræber sig derfor på at fremme anvendelsen af toldkontrol vedrørende varemærkeforfalskede varer eller piratkopierede varer specifikt via informationsudveksling og koordinering mellem parternes toldvæsener.2. Medmindre andet er fastsat i dette kapitel, indfører parterne procedurer, der gør det muligt for en rettighedshaver, som har gyldige grunde til at have mistanke om, at der finder import, eksport, reeksport, indpassage i eller udpassage fra toldområdet, henførsel under en suspensionsprocedure eller overførsel til en frizone eller et frilager af varer, der krænker varemærker eller ophavsrettigheder, sted, at indgive en skriftlig anmodning til de kompetente administrative eller retslige myndigheder om, at toldmyndighederne suspenderer sådanne varers overgang til fri omsætning eller tilbageholder dem. Der er enighed om, at der ikke er nogen pligt til at anvende sådanne procedurer på import af varer, som udbydes på et andet lands marked af rettighedshaveren eller med dennes samtykke.3. Eventuelle rettigheder og forpligtelser, der er fastsat i TRIPS-aftalens afsnit 4, for importøren, finder også anvendelse på eksportøren eller varernes ihændehaver.4. Parterne sikrer, at deres kompetente myndigheder kan iværksætte grænsekontrol på eget initiativ i


text: tilfælde af import, eksport og transit.KAPITEL 4Institutionelle bestemmelserArtikel 274Underudvalget vedrørende Intellektuel Ejendom1. Parterne nedsætter ved denne aftale et underudvalg vedrørende intellektuel ejendom i overensstemmelse med artikel 348 og som beskrevet i bilag XXI (Underudvalg) med det formål at følge op på gennemførelsen af artikel 231 og afdeling C (Geografiske betegnelser) i kapitel 2 i dette afsnit.2. Underudvalgets opgaver omfatter bl.a.:a) anbefaling af ændringer af listen over geografiske betegnelser i bilag XVIII (Beskyttede geografiske betegnelser) til Associeringsudvalget med henblik på godkendelse i Associeringsrådetb) udveksling af oplysninger om geografiske betegnelser med henblik på at tage beskyttelsen heraf op til overvejelse i overensstemmelse med denne aftale og om geografiske betegnelser, der ikke længere beskyttes i deres oprindelseslandc) fremme af teknologioverførsel fra EU-parten til republikkerne i den mellemamerikanske partd) fastlæggelse af prioriterede områder, hvor initiativer målrettes mod teknologioverførsel, forskning og udvikling samt opbygning af menneskelige ressourcere) vedligeholdelse af en fortegnelse eller et register over igangværende programmer, aktiviteter eller initiativer på området for intellektuel ejendom med vægt på teknologioverførself) fremsættelse af relevante henstillinger til Associeringsudvalget om forhold inden for underudvalgets kompetence ogg) varetagelse af andre spørgsmål efter Associeringsudvalgets anvisning.Artikel 275Samarbejde og teknisk bistand i forbindelse med intellektuel ejendomParterne er enige om, at det er i deres fælles interesse at fremme initiativer vedrørende gensidigt samarbejde og teknisk bistand vedrørende spørgsmål i forbindelse med dette afsnit. I den henseende har parterne identificeret en række samarbejdsaktiviteter, der er omhandlet i artikel 55 i afsnit VI (Økonomisk og handelsmæssig udvikling) i del III i denne aftale.Artikel 276Afsluttende bestemmelser1. Panama kan udsætte gennemførelsen af bestemmelserne i artikel 233, litra c) og d), artikel 234, artikel 238, litra b), artikel 240, artikel 252, stk. 1 og 2, artikel 255, stk. 2, artikel 256, artikel 258, stk. 1, artikel 259, artikel 266, stk. 4, og artikel 271 i en periode på højst to år fra denne aftales ikrafttræden.2. Panama skal tilslutte sig patentsamarbejdstraktaten (Washington, 1970, senest ændret i 2001) inden for en periode på højst to år fra denne aftales ikrafttræden.AFSNIT VIIHANDEL OG KONKURRENCEArtikel 277DefinitionerI dette afsnit forstås ved:1. "konkurrencelovgivning" : a) for EU-partens vedkommende artikel 101, 102 og 106 i traktaten om Den Europæiske Unions funktionsmåde og Rådets forordning (EF) nr. 139/2004 om kontrol med fusioner og virksomhedsovertagelser samt gennemførelsesbestemmelser og ændringer hertilb) for den mellemamerikanske parts vedkommende den mellemamerikanske konkurrenceforordning (i det følgende benævnt "forordningen"), som fastlægges i overensstemmelse med artikel 25 i Protocolo al Tratado General de Integración Económica Centroamericana (Protocolo de Guatemala) og artikel 21 i Convenio Marco para el Establecimiento de la Unión Aduanera Centroamericana (Guatemala, 2007)c) indtil forordningen vedtages, jf. artikel 279, forstås ved "konkurrencelovgivning" den nationale konkurrencelovgivning i hver republik i den mellemamerikanske part, som er vedtaget eller opretholdt i overensstemmelse med artikel 279, ogd) alle eventuelle ændringer af ovennævnte lovgivning efter denne aftales ikrafttræden2. "konkurrencemyndighed" : a) for EU-partens vedkommende Europa-Kommissionenb) for den mellemamerikanske parts vedkommende den mellemamerikanske konkurrencemyndighed, som den mellemamerikanske part opretter og udformer i sin konkurrenceforordning, ogc) indtil oprettelsen af den mellemamerikanske konkurrencemyndighed, jf. artikel 279, og indtil den bliver funktionsdygtig,


text: forstås ved "konkurrencemyndighed" den nationale konkurrencemyndighed i hver republik i den mellemamerikanske part.Artikel 278Principper1. Parterne anerkender vigtigheden af fri og uhindret konkurrence i deres handelsrelationer. Parterne erkender, at konkurrenceforvridende forretningspraksis kan lægge hindringer i vejen for velfungerende markeder og underminere fordelene ved handelsliberalisering.2. Parterne er derfor enige om, at følgende er uforeneligt med denne aftale, for så vidt sådanne handlinger kan påvirke handelen mellem parterne:a) aftaler mellem virksomheder, beslutninger, der træffes af virksomhedssammenslutninger og samordnet praksis mellem virksomheder, som har til formål eller følge at hindre, begrænse eller fordreje konkurrencen [40], jf. deres respektive konkurrencelovgivningerb) en eller flere virksomheders misbrug af dominerende stilling, væsentlig markedsstyrke eller markant markedsdeltagelse, jf. deres respektive konkurrencelovgivningerc) koncentrationer mellem virksomheder, der i betydelig grad forhindrer effektiv konkurrence, jf. deres respektive konkurrencelovgivninger.Artikel 279Gennemførelse1. Parterne vedtager eller opretholder omfattende konkurrencelovgivning, der effektivt behandler de former for konkurrencebegrænsende praksis, som er anført i artikel 278, stk. 2. litra a)-c). Parterne opretter eller opretholder konkurrencemyndigheder, der er ansvarlige for gennemsigtig og effektiv gennemførelse af konkurrencelovgivningen og råder over de nødvendige redskaber hertil.2. Hvis en af parterne ved denne aftales ikrafttræden endnu ikke har vedtaget konkurrencelovgivning, jf. artikel 277, stk. 1, litra a) eller b), eller ikke har nedsat en konkurrencemyndighed, jf. artikel 277, stk. 2, litra a) eller b), skal den gøre det inden for en periode på syv år. Når denne overgangsperiode er udløbet, forstås konkurrencelovgivning og konkurrencemyndighed som omhandlet i dette afsnit, kun som defineret i artikel 277, stk. 1, litra a) og b) samt artikel 277, stk. 2, litra a) og b).3. Hvis en republik i den mellemamerikanske part ved denne aftales ikrafttræden endnu ikke har vedtaget konkurrencelovgivning, jf. artikel 277, stk. 1, litra c), eller ikke har nedsat en konkurrencemyndighed, jf. artikel 277, stk. 2, litra c), skal den gøre det inden for en periode på tre år.4. Dette afsnit berører ikke de kompetencer, parterne har tildelt deres respektive regionale og nationale myndigheder med henblik på effektiv og sammenhængende gennemførelse af deres respektive konkurrencelovgivninger.Artikel 280Offentlige virksomheder og virksomheder med særlige eller eksklusive rettigheder, herunder udpegede monopoler1. Intet i dette afsnit forhindrer en republik i den mellemamerikanske part eller en EU-medlemsstat i at udpege eller opretholde offentlige virksomheder, virksomheder med særlige eller eksklusive rettigheder eller monopoler i overensstemmelse med deres respektive nationale lovgivninger.2. De enheder, der er omhandlet i stk. 1, underlægges deres konkurrencelovgivninger, hvis anvendelsen af disse love ikke juridisk eller faktisk hæmmer udøvelsen af de særlige opgaver, der er tillagt dem af en republik i den mellemamerikanske part eller en EU-medlemsstat.3. Parterne sikrer, at sådanne enheder pr. datoen for denne aftales ikrafttræden ikke udøver forskelsbehandling [41] med hensyn til de betingelser, hvorunder varer eller tjenesteydelser købes eller sælges, hverken mellem fysiske eller juridiske personer fra parterne eller mellem varer med oprindelse i parterne.4. Intet i dette afsnit påvirker nogen af parternes rettigheder og forpligtelser i henhold til afsnit V (Offentlige indkøb) i del IV i denne aftale.Artikel 281Udveksling af ikke-fortrolige oplysninger og håndhævelsessamarbejde1. Med henblik på at lette en effektiv anvendelse af deres respektive


text: konkurrencelovgivninger kan konkurrencemyndighederne udveksle ikke-fortrolig information.2. En parts konkurrencemyndigheder kan anmode om samarbejde med en anden parts konkurrencemyndigheder i forbindelse med håndhævelsesaktiviteter. Dette samarbejde er ikke til hinder for, at parterne kan træffe autonome afgørelser.3. Ingen af parterne er forpligtet til at formidle oplysninger til den anden part. En part kan tilbageholde oplysninger, hvis videregivelse af de pågældende oplysninger er forbudt i henhold til dens gældende love og forskrifter, eller hvis det er uforeneligt med dens interesser. En part kan kræve, at oplysninger modtaget i henhold til denne aftale anvendes på betingelser, som den fastsætter.Artikel 282Samarbejde og teknisk bistandParterne er enige om, at det er i deres fælles interesse at fremme initiativer vedrørende teknisk bistand vedrørende spørgsmål i forbindelse med konkurrencepolitik og retshåndhævelse. Dette samarbejde er omhandlet i artikel 52 i afsnit VI (Økonomisk og handelsmæssig udvikling) i del III i denne aftale.Artikel 283TvistbilæggelseParterne gør ikke brug af de tvistbilæggelsesprocedurer, der er omhandlet i afsnit X (Tvistbilæggelse) i del IV i denne aftale, i forbindelse med spørgsmål, der måtte opstå i forbindelse med dette afsnit.AFSNIT VIIIHANDEL OG BÆREDYGTIG UDVIKLINGArtikel 284Baggrund og mål1. Parterne noterer sig Agenda 21 om miljø og udvikling fra 1992, Johannesburggennemførelsesplanen om bæredygtig udvikling fra 2002 og FN's Økonomiske og Sociale Råds ministererklæring fra 2006 om fuld beskæftigelse og anstændigt arbejde. Parterne bekræfter deres forpligtelse til at styrke den internationale handels udvikling på en måde, som bidrager til målet om bæredygtig udvikling, og til at sikre, at dette mål integreres og afspejles i alle niveauer af deres handelsforbindelser. I den henseende anerkender parterne betydningen af, at der tages hensyn til deres respektive befolkningers og fremtidige generationers interesser på økonomiske, sociale og miljømæssige område2. Parterne bekræfter deres forpligtelse til at sikre bæredygtig udvikling, hvis søjler – økonomisk udvikling, social udvikling og miljøbeskyttelse – er indbyrdes afhængige og gensidigt forstærkende komponenter. Parterne fremhæver fordelene ved samarbejde om handelsrelaterede sociale og miljømæssige spørgsmål som led i en global tilgang til handel og bæredygtig udvikling.3. Parterne er enige om, at der i dette afsnit benyttes en samarbejdsbaseret tilgang, der tager udgangspunkt i fælles værdier og interesser, idet de tager hensyn til parternes forskellige udviklingsniveauer og respekten for deres nuværende og fremtidige behov og forhåbninger.4. Parterne gør ikke brug af de tvistbilæggelsesprocedurer, der er omhandlet i afsnit X (Tvistbilæggelse) i del IV i denne aftale, eller mæglingsordningen vedrørende ikke-toldmæssige foranstaltninger, der er omhandlet i afsnit XI (mæglingsordning for ikke-toldmæssige foranstaltninger) i del IV i denne aftale, i forbindelse med spørgsmål, der måtte opstå i forbindelse med dette afsnit.Artikel 285Ret til at regulere og beskyttelsesniveauer1. Parterne bekræfter respekten for deres respektive forfatninger [42] og for deres ret i henhold til disse til at regulere med henblik på at indføre deres egne prioriteter for bæredygtig udvikling, fastlægge deres egne niveauer af national miljøbeskyttelse og social beskyttelse og udforme eller ændre deres relevante lovgivning og politikker i overensstemmelse hermed.2. Parterne tilstræber at sikre, at deres love og politikker fastsætter og tilskynder til høje niveauer for miljø- og arbejdstagerbeskyttelse, som er relevante i forhold til deres


text: sociale, miljømæssige og økonomiske forhold samt de internationalt anerkendte standarder og aftaler, der er anført i artikel 286 og 287, som parterne er part i, og tilstræber at forbedre disse love og politikker, såfremt de ikke anvendes på en sådan måde, at de udgør en vilkårlig eller uberettiget forskelsbehandling mellem parterne eller en skjult begrænsning af den internationale handel.Artikel 286Multilaterale arbejdsmarkedsstandarder og -aftaler1. Parterne henviser til FN's Økonomiske og Sociale Råds ministererklæring fra 2006 om fuld beskæftigelse og anstændigt arbejde og anerkender, at fuld og produktiv beskæftigelse og anstændigt arbejde for alle, herunder social beskyttelse, grundlæggende principper og rettigheder på arbejdet og social dialog, er nøgleelementer i alle landes bæredygtige udvikling og dermed et prioriteret mål for internationalt samarbejde. I den sammenhæng bekræfter parterne deres vilje til at fremme udviklingen af makroøkonomiske politikker på en måde, der fører til fuld og produktiv beskæftigelse og anstændigt arbejde for alle – mænd, kvinder og unge – med fuld respekt for grundlæggende principper og rettigheder på arbejdet under lighed, ligestilling, tryghed og værdighed.Parterne bekræfter i overensstemmelse med de forpligtelser, der følger af deres medlemskab af ILO, deres forpligtelse til at efterleve, fremme og i god tro gennemføre principperne om de grundlæggende rettigheder, der er omfattet af ILO's grundlæggende konventioner, i overensstemmelse med ILO's statut, nemlig:a) foreningsfrihed og faktisk anerkendelse af retten til kollektive forhandlingerb) afskaffelse af alle former for tvangsarbejdec) faktisk afskaffelse af børnearbejded) afskaffelse af forskelsbehandling med hensyn til beskæftigelse og erhverv.2. Parterne bekræfter deres forpligtelse til i lovgivning og praksis effektivt at gennemføre ILO's grundlæggende konventioner, der er indeholdt i ILO's erklæring om grundlæggende principper og rettigheder på arbejdet fra 1998, som er følgende:a) Konvention nr. 138 om mindstealder for adgang til beskæftigelseb) Konvention nr. 182 om forbud mod og omgående indsats til afskaffelse af de værste former for børnearbejdec) Konvention nr. 105 om afskaffelse af tvangsarbejded) Konvention nr. 29 vedrørende tvunget eller pligtmæssigt arbejdee) Konvention nr. 100 vedrørende lige løn til mandlige og kvindelige arbejdere for arbejde af samme værdif) Konvention nr. 111 vedrørende forskelsbehandling med hensyn til beskæftigelse og erhvervg) Konvention nr. 87 om foreningsfrihed og beskyttelse af retten til at organisere sigh) Konvention nr. 98 om retten til at organisere sig og føre kollektive forhandlinger.3. Parterne udveksler information om deres situation og fremskridt med hensyn til ratificering af de øvrige ILO-konventioner.4. Parterne fremhæver, at arbejdsmarkedsstandarder ikke må påberåbes eller på anden måde bruges i handelsprotektionistisk øjemed, og at der på ingen måde må sættes spørgsmålstegn ved en parts komparative fordele.5. Parterne forpligter sig til at rådføre sig med hinanden og samarbejde efter behov om handelsrelaterede arbejdsmarkedsspørgsmål af fælles interesse.Artikel 287Multilaterale miljøstandarder og -aftaler1. Parterne anerkender, at international miljøforvaltning og internationale miljøaftaler er vigtige elementer med henblik på at løse globale eller regionale miljøproblemer, og understreger behovet for at forbedre det gensidigt understøttende forhold mellem handel og miljø. Parterne forpligter sig til at rådføre sig med hinanden og samarbejde efter behov om handelsrelaterede miljøspørgsmål af fælles interesse.2. Parterne bekræfter deres tilsagn om i lovgivning og praksis effektivt at gennemføre


text: de multilaterale miljøaftaler, hvori de er part, herundera) Montrealprotokollen om stoffer, der nedbryder ozonlagetb) Baselkonventionen om kontrol med grænseoverskridende overførsel af farligt affald og bortskaffelsen herafc) Stockholmkonventionen om persistente organiske miljøgifted) konventionen om international handel med udryddelsestruede vilde dyr og planter (i det følgende benævnt CITES)e) konventionen om biologisk mangfoldighedf) Cartagenaprotokollen om biosikkerhed, der er knyttet til konventionen om biologisk mangfoldighedg) Kyotoprotokollen til FN's rammekonvention om klimaændringer [43].3. Parterne forpligter sig til at sikre, at de inden denne aftales ikrafttræden har ratificeret ændring af artikel XXI i CITES, der blev vedtaget i Gaborone (Botswana) den 30. april 1983.4. Parterne forpligter sig til, hvis de endnu ikke har gjort det, at ratificere og effektivt gennemføre Rotterdamkonventionen om proceduren for forudgående informeret samtykke ("PIC-proceduren") for visse farlige kemikalier og pesticider i international handel senest ved denne aftales ikrafttræden.5. Intet i denne aftale begrænser en parts ret til at indføre eller opretholde foranstaltninger med henblik på at gennemføre de aftaler, der er anført i denne artikel, såfremt sådanne foranstaltninger ikke anvendes på en måde, der udgør en vilkårlig eller uberettiget forskelsbehandling mellem lande, hvis forhold ligner hinanden, eller en skjult begrænsning af den internationale handel.Artikel 288Handel til fremme af bæredygtig udvikling1. Parterne bekræfter, at handelen bør fremme alle former for bæredygtig udvikling. I den sammenhæng anerkender de værdien af internationalt samarbejde til støtte for indsatsen for at udvikle handelsordninger og handelspraksis, der fremmer bæredygtig udvikling, og de er enige om at samarbejde inden for rammerne af artikel 288, 289 og 290 med det formål efter behov at udvikle samarbejdsbaserede tilgange.2. Parterne tilstræber at:a) overveje de situationer, hvori afskaffelse eller reduktion af handelshindringer vil gavne handelen og den bæredygtige udvikling under særlig hensyntagen til samspillet mellem miljøforanstaltninger og markedsadgangb) lette og fremme handel med og udenlandske direkte investeringer i miljøteknologier og -tjenesteydelser, vedvarende energi og energieffektive produkter og tjenesteydelser, bl.a. ved at overvinde de ikke-toldmæssige hindringer herforc) lette og fremme handel med produkter, der bidrager til en bæredygtig udvikling, herunder produkter, der er omfattet af ordninger for f.eks. retfærdig og etisk handel, miljømærkning og økologisk produktion, herunder ordninger, der involverer virksomhedernes sociale ansvar og generelle ansvarliggørelsed) lette og fremme udviklingen af praksis og programmer, der har til formål at skabe passende økonomisk afkast af bevaringen og den bæredygtige udnyttelse af miljøet, f.eks. økoturisme.Artikel 289Handel med skovprodukterFor at fremme den bæredygtige forvaltning af skovressourcer forpligter parterne sig til at samarbejde med henblik på at forbedre håndhævelsen og forvaltningen af lovgivning på skovområdet og fremme handelen med lovlige og bæredygtige skovprodukter gennem foranstaltninger såsom: effektiv brug af CITES, hvad angår truede træsorter, certificeringsordninger for skovprodukter, der er høstet på en bæredygtig måde, regionale eller bilaterale frivillige partnerskabsaftaler om retshåndhævelse, god forvaltningspraksis og handel på skovbrugsområdet ("FLEGT").Artikel 290Handel med fiskevarer1. Parterne anerkender behovet for at fremme bæredygtigt fiskeri med henblik på at bidrage til bevaringen af fiskebestande og den bæredygtige handel med fiskeressourcer.2. Med henblik herpå forpligter parterne sig til at:a) tilslutte sig og effektivt gennemføre principperne i aftalen om gennemførelsen af bestemmelserne i De Forenede Nationers


text: havretskonvention af 10. december 1982 vedrørende bevarelse og forvaltning af fælles fiskebestande og stærkt vandrende fiskearter, for så vidt angår bæredygtig anvendelse, bevaring og forvaltning af fælles fiskebestande og stærkt vandrende fiskebestande, internationalt samarbejde mellem lande, støtte til videnskabelig rådgivning og forskning, gennemførelse af effektive overvågnings-, kontrol- og inspektionsforanstaltninger samt flag- og havnestaternes forpligtelser, herunder efterlevelse og håndhævelseb) samarbejde, herunder med og inden for de relevante regionale fiskeriorganisationer med henblik på at forhindre ulovligt, urapporteret og ureguleret fiskeri, herunder ved at indføre effektive redskaber til overvågning og kontrol for at sikre fuld overensstemmelse med bevaringsforanstaltningerc) udveksle videnskabelige data og ikke-fortrolige handelsdata, udveksle erfaringer og bedste praksis inden for bæredygtigt fiskeri og generelt fremme en bæredygtig tilgang til fiskeri.3. For så vidt parterne endnu ikke har gjort det, indfører de havnestatsforanstaltninger i overensstemmelse med den aftale om havnestatsforanstaltninger, som skal forebygge, afværge og standse ulovligt, urapporteret og ureguleret fiskeri, der er indgået inden for rammerne af De Forenede Nationers Levnedsmiddel- og Landbrugsorganisation (FAO), med det formål at gennemføre overvågnings- og kontrolprogrammer samt incitamenter og forpligtelser til at sikre sund og bæredygtig forvaltning af fiskeri og kystmiljø på lang sigt.Artikel 291Opretholdelse af beskyttelsesniveauer1. Parterne anerkender, at det er uhensigtsmæssigt at fremme handel eller investeringer ved at reducere de beskyttelsesniveauer, der er fastsat i deres miljø- og arbejdsmarkedslovgivning.2. En part giver ikke afkald på og afviger ikke fra eller tilbyder ikke at give afkald på eller afvige fra sin miljø- eller arbejdsmarkedslovgivning på en måde, der berører handelen eller tilskynder til etablering, opkøb, udvidelse eller fastholdelse af en investering eller en investor på partens territorium.3. En part må ikke undlade at håndhæve sin miljø- og arbejdsmarkedslovgivning effektivt på en måde, der påvirker handelen eller investeringerne mellem parterne.4. Intet i dette afsnit må fortolkes således, at det beføjer en parts myndigheder til at udføre retshåndhævelsesaktiviteter på den anden parts territorium.Artikel 292Videnskabelige oplysningerParterne anerkender vigtigheden af at tage hensyn til videnskabelige og tekniske oplysninger samt relevante internationale standarder, retningslinjer og henstillinger, når de udarbejder og gennemfører foranstaltninger til beskyttelse af miljøet og af sundhed og sikkerhed på arbejdspladsen, samtidig med at de anerkender, at mangel på fuld videnskabelig sikkerhed ikke må bruges som begrundelse for at udskyde beskyttelsesforanstaltninger, hvis der er tale om trusler om alvorlig eller varig skade.Artikel 293BæredygtighedsundersøgelseParterne forpligter sig til i fællesskab at undersøge, overvåge og vurdere virkningerne af gennemførelsen af del IV i denne aftale, herunder samarbejdsaktiviteter, jf. artikel 302, for bæredygtig udvikling.Artikel 294Institutionel ordning og overvågningsordning1. Hver part udpeger et kontor inden for sin forvaltning, der fungerer som kontaktpunkt med henblik på at gennemføre de handelsrelaterede aspekter af bæredygtig udvikling. Ved denne aftales ikrafttræden indgiver parterne udførlige kontaktoplysninger for deres kontaktpunkter til Associeringsudvalget.2. Parterne nedsætter ved denne aftale et udvalg vedrørende handel og bæredygtig udvikling [44], som består af højtstående myndigheder fra hver parts forvaltning. Inden hvert møde i udvalget informerer parterne hinanden om identiteten af og kontaktoplysningerne for deres respektive repræsentanter.3. Udvalget vedrørende Handel og Bæredygtig Udvikling træder sammen inden for det første år efter denne aftales ikrafttræden og


text: derefter efter behov for at overvåge gennemførelsen af dette afsnit, herunder samarbejdsaktiviteterne i henhold til afsnit VI (Økonomisk og handelsmæssig udvikling) i del III i denne aftale. Udvalgets beslutninger og henstillinger vedtages ved gensidig enighed mellem parterne og offentliggøres, medmindre udvalget beslutter andet.4. Hver part nedsætter eller hører eksisterende rådgivende grupper vedrørende handel og bæredygtig udvikling [45]. Disse grupper får til opgave at udtrykke synspunkter og fremsætte henstillinger vedrørende handelsrelaterede aspekter af bæredygtig udvikling og rådgive parterne om, hvordan de bedre kan opfylde dette afsnits mål.5. Parternes rådgivende grupper består af uafhængige repræsentative organisationer med en ligelig repræsentation af interessenter på det økonomiske, sociale og miljømæssige område, herunder bl.a. arbejdsmarkedsorganisationer, erhvervsorganisationer, ngo'er og lokale myndigheder.Artikel 295Forum for dialog med civilsamfundet1. Parterne er enige om at organisere og medvirke til afholdelsen af et forum for dialog med civilsamfundet mellem regionerne, som kan skabe åben dialog med en ligelig repræsentation af interessenter på det økonomiske, sociale og miljømæssige område. Forummet for dialog med civilsamfundet gennemfører dialog om de aspekter af parternes handelsforbindelser, der vedrører bæredygtig udvikling, og hvordan samarbejdet kan bidrage til at opfylde dette afsnits mål. Forummet for dialog med civilsamfundet træder sammen en gang om året, medmindre parterne aftaler andet [46].2. Medmindre parterne aftaler andet, omfatter hvert møde i udvalget en session, hvor dets medlemmer beretter om gennemførelsen af dette afsnit for forummet for dialog med civilsamfundet. Derefter kan forummet for dialog med civilsamfundet udtrykke sine synspunkter og holdninger med henblik på at fremme dialog om, hvordan parterne bedre kan opfylde dette afsnits mål.Artikel 296Konsultationer på statsplan1. En part kan ved skriftlig henvendelse til kontaktpunktet i den anden part anmode om konsultationer med en anden part vedrørende enhver sag af fælles interesse i forbindelse med dette afsnit. For at give den part, der modtager anmodningen, mulighed for at reagere, skal anmodningen indeholde oplysninger, der er tilstrækkelig specifikke til at fremlægge sagen klart og faktuelt, idet det pågældende problem identificeres, og der gives et kort sammendrag af påstandene i henhold til dette afsnit. Konsultationerne indledes straks efter indgivelse af anmodningen herom.2. De konsulterende parter bestræber sig på at finde en gensidigt acceptabel løsning på sagen under hensyntagen til de oplysninger, der er udvekslet mellem de konsulterende parter, og mulighederne for samarbejde om sagen. Under konsultationerne skal parterne være særlig opmærksomme på specielle problemer og interesser i parter, der er udviklingslande. De konsulterende parter tager hensyn til ILO's eller relevante multilaterale miljøorganisationers eller –organers arbejde, for så vidt de er parter i disse. Hvis begge de konsulterende parter accepterer det, indhenter de efter behov information eller bistand fra andre af disse organisationer og organer eller fra enhver person eller ethvert organ, der kan bidrage til undersøgelsen af den pågældende sag.3. Hvis en konsulterende part 90 dage efter anmodningen om konsultationer finder, at en sag bør drøftes yderligere, kan den, medmindre de konsulterende parter aftaler andet, ved skriftlig henvendelse til kontaktpunkterne i de andre parter anmode om, at sagen forelægges for Udvalget vedrørende Handel og Bæredygtig Udvikling. Udvalget vedrørende Handel og Bæredygtig Udvikling


text: træder straks sammen med henblik på at finde en gensidigt acceptabel løsning. Hvis Udvalget vedrørende Handel og Bæredygtig Udvikling finder det nødvendigt, kan det indhente ekspertbistand vedrørende sagen med henblik på at lette dets analyse.4. Den løsning, de konsulterende parter når frem til, offentliggøres, medmindre Udvalget vedrørende Handel og Bæredygtig Udvikling beslutter andet.Artikel 297Ekspertpanel1. Medmindre de konsulterende parter aftaler andet, kan en konsulterende part 60 dage efter henvisningen af en sag til Udvalget vedrørende Handel og Bæredygtig Udvikling eller, hvis sagen ikke er henvist til udvalget, 90 dage efter indgivelse af en anmodning om konsultation, jf. artikel 296, stk. 1 eller 3, anmode om, at der indkaldes et ekspertpanel med henblik på at undersøge en sag, som ikke er blevet løst tilfredsstillende gennem konsultationer på statsplan. Parterne i proceduren har mulighed for at indgive indlæg til ekspertpanelet.2. Ved denne aftales ikrafttræden indgiver parterne til Associeringsudvalget med henblik på godkendelse i Associeringsrådet på dets første møde en liste over 17 personer, hvoraf mindst fem personer ikke er statsborgere i nogen af parterne, der har ekspertise inden for miljølovgivning, international handel eller bilæggelse af tvister, som opstår i forbindelse med internationale aftaler, og en liste over 17 personer, hvoraf mindst fem personer ikke er statsborgere i nogen af parterne, der har ekspertise inden for arbejdsmarkedslovgivning, international handel eller bilæggelse af tvister, som opstår i forbindelse med internationale aftaler. De eksperter, der ikke er statsborgere i nogen af parterne, skal kunne varetage formandskabet for ekspertpanelet. Eksperterne skal være i) uafhængige af og må ikke være tilknyttet eller modtage instruktioner fra nogen af parterne eller organisationer, som er repræsenteret i den eller de rådgivende grupper, og ii) udvalgt på grundlag af objektivitet, pålidelighed og sund fornuft.3. Parterne skal blive enige om afløsere for eksperter, der ikke længere står til rådighed for paneler, og de kan i øvrigt aftale at ændre listen, når og hvis de vurderer det nødvendigt.Artikel 298Ekspertpanelets sammensætning1. Ekspertpanelet består af tre eksperter.2. Formanden må ikke være statsborger i nogen af parterne.3. Hver part i proceduren udvælger en ekspert fra listen senest 30 dage efter modtagelsen af anmodningen om nedsættelse af et ekspertpanel. Hvis en part ikke udvælger en ekspert inden for denne frist, udvælger den anden part i proceduren en statsborger i den part i proceduren, der ikke har udvalgt nogen ekspert, fra listen. De to udvalgte eksperter vælger formanden efter aftale eller ved udtrækning blandt de eksperter, der ikke er statsborgere i nogen af parterne.4. En person kan ikke fungere som ekspert i en sag, som for den pågældende eller en organisation, han/hun er tilknyttet, indebærer en direkte eller indirekte interessekonflikt. Efter udvælgelse til at fungere som ekspert vedrørende en sag forventes hver ekspert at oplyse om eksistensen eller udviklingen af enhver form for interesse, forbindelse eller forhold, som den pågældende ekspert med rimelighed kan forventes at have kendskab til, og som kan have indflydelse på eller give anledning til begrundet tvivl med hensyn til den pågældende eksperts uafhængighed eller upartiskhed.5. Hvis en part i proceduren mener, at en ekspert


text: ikke opfylder de krav, der er fastsat i stk. 4, konsulterer parterne i proceduren omgående hinanden, og, hvis de er enige, fjernes eksperten, og en ny ekspert udvælges i overensstemmelse med proceduren i stk. 3, som blev anvendt til at udvælge den fjernede ekspert.6. Medmindre parterne i proceduren aftaler andet, jf. artikel 301, stk. 2, nedsættes ekspertpanelet senest 60 dage efter en parts anmodning.Artikel 299Forretningsorden1. Ekspertpanelet udarbejder en tidsplan, der giver parterne i proceduren mulighed for at indgive skriftlige indlæg og relevante oplysninger.2. Ekspertpanelet og parterne sikrer beskyttelsen af fortrolige oplysninger i overensstemmelse med principperne i afsnit X (Tvistbilæggelse) i del IV i denne aftale.3. Ekspertpanelets kommissorium er at:"undersøge, om en part ikke overholder forpligtelserne, jf. artikel 286, stk. 2, artikel 287, stk. 2, 3 og 4, og artikel 291 i dette afsnit, og fremsætte ikke-bindende henstillinger til løsning af sagen. Hvis sagen vedrører håndhævelsen af lovgivning, er ekspertpanelets kommissorium at afgøre, om en part vedholdende eller gentagne gange ikke effektivt har gennemført sine forpligtelser".Artikel 300Indledende rapport1. Ekspertpanelet bruger de indlæg og argumenter, der er fremlagt af parterne i proceduren, som grundlag for sin rapport. I løbet af proceduren har parterne mulighed for at kommentere dokumenter eller oplysninger, der efter panelets opfattelse er relevant for dets arbejde.2. Senest 120 dage efter datoen for nedsættelsen af ekspertpanelet fremlægger panelet en indledende rapport med panelets henstillinger for parterne i proceduren. Finder panelet, at det ikke kan aflægge sin rapport inden for 120 dage, underretter det skriftligt parterne i proceduren om grundene til forsinkelsen sammen med et skøn over, inden for hvilken frist den vil kunne forelægge sin rapport.3. I sine henstillinger tager panelet hensyn til parternes særlige socioøkonomiske situation.4. Parterne i proceduren kan indgive skriftlige bemærkninger til panelet vedrørende den indledende rapport senest 30 dage efter dens fremlæggelse.5. Efter modtagelse af skriftlige bemærkninger kan panelet på eget initiativ eller efter anmodning fra en part i proceduren:a) anmode om synspunkter fra parterne i proceduren til de skriftlige bemærkninger, hvis det er relevantb) tage sin rapport op til fornyet overvejelse ellerc) foretage enhver form for yderligere undersøgelse, som det måtte finde hensigtsmæssig.Panelets endelige rapport skal indeholde en redegørelse for de argumenter, der er fremført i parternes skriftlige bemærkninger.Artikel 301Endelig rapport1. Panelet fremlægger for parterne i proceduren og Udvalget vedrørende Handel og Bæredygtig Udvikling en endelig rapport senest 180 dage efter datoen for nedsættelsen af panelet. Parterne offentliggør den endelige rapport senest 15 dage efter dens fremlæggelse.2. Parterne i proceduren kan ved gensidig aftale beslutte at forlænge fristerne i stk. 1 samt fristerne i artikel 298, stk. 6, og artikel 300, stk. 4.3. Parterne i proceduren skal på baggrund af ekspertpanelets rapport og henstillinger tilstræbe at drøfte passende foranstaltninger, herunder muligt samarbejde til støtte for gennemførelsen af sådanne foranstaltninger, hvis det er relevant. Den part, som henstillingerne er rettet til, informerer Udvalget vedrørende Handel og Bæredygtig Udvikling om sine hensigter med hensyn til ekspertpanelets rapport og henstillinger, herunder fremlæggelse af en handlingsplan, his det er relevant. Udvalget vedrørende Handel og Bæredygtig Udvikling overvåger gennemførelsen af


text: de foranstaltninger, parten har udpeget.Artikel 302Samarbejde og teknisk bistand i forbindelse med handel og bæredygtig udviklingForanstaltningerne vedrørende samarbejde og teknisk bistand i forbindelse med dette afsnit er fastsat i afsnit VI (Økonomisk og handelsmæssig udvikling) i del III i denne aftale.AFSNIT IXREGIONAL ØKONOMISK INTEGRATIONArtikel 303Almindelige bestemmelser1. Parterne understreger betydningen af "region-til-region"-dimensionen og anerkender betydningen af økonomisk integration i forbindelse med denne aftale. De bekræfter i overensstemmelse hermed deres vilje til at styrke og uddybe deres respektive regionale økonomiske integrationsprocesser inden for de gældende rammer.2. Parterne anerkender, at regional økonomisk integration på området for toldprocedurer, tekniske forskrifter samt sundheds- og plantesundhedsforanstaltninger er afgørende for den frie omsætning af varer inden for Mellemamerika og EU-parten.3. I overensstemmelse dermed og under hensyntagen til det forskellige udviklingsniveau for deres respektive regionale økonomiske integrationsprocesser er parterne enige om følgende bestemmelser.Artikel 304Toldprocedurer1. På toldområdet refunderer toldmyndighederne i den republik i den mellemamerikanske part, på hvis territorium første indførsel finder sted, senest to år efter denne aftales ikrafttræden alle toldafgifter, der er betalt ved eksport af sådanne varer til en anden republik i den mellemamerikanske part. Sådanne varer er underlagt told i den importerende republik i den mellemamerikanske part.2. Parterne bestræber sig på at indføre en ordning, der sikrer, at varer med oprindelse i Mellemamerika eller Den Europæiske Union i overensstemmelse med bilag II (vedrørende definitionen af begrebet "produkter med oprindelsesstatus" og metoder for administrativt samarbejde) i denne aftale, som indføres til deres respektive territorier, og som er toldbehandlet af toldvæsenet i importlandet, ikke længere er underlagt told eller afgifter med tilsvarende virkning eller kvantitative begrænsninger eller foranstaltninger med tilsvarende virkning.3. Parterne er enige om, at deres respektive toldlovgivning og -procedurer skal foreskrive anvendelse af et administrativt enhedsdokument (evt. elektronisk) til udfærdigelse af toldangivelser ved import og eksport i henholdsvis EU-parten og den mellemamerikanske part. Den mellemamerikanske part forpligter sig til at opfylde dette mål senest tre år efter denne aftales ikrafttræden.4. Parterne sikrer også, at toldlovgivning og -procedurer samt toldrelaterede krav ved import, der finder anvendelse på varer med oprindelse i Mellemamerika eller EU, harmoniseres på regionalt plan. Den mellemamerikanske part forpligter sig til at opfylde dette mål senest fem år efter denne aftales ikrafttræden.Artikel 305Tekniske handelshindringer1. På området for tekniske forskrifter og overensstemmelsesvurderingsprocedurer:a) er parterne enige om, at EU-medlemsstaterne vil sikre, at produkter med oprindelse i Mellemamerika, som markedsføres lovligt i en af EU-medlemsstaterne, også kan markedsføres i de øvrige EU-medlemsstater, hvis produktets sikkerhedsniveau opfylder de forskellige involverede legitime interesser (princippet om gensidig anerkendelse)b) accepterer EU-medlemsstaterne i den henseende, hvis produktets sikkerhedsniveau opfylder de forskellige involverede legitime interesser, at et produkt, der har gennemgået de overensstemmelsesprocedurer, som kræves i én EU-medlemsstat, kan markedsføres i de øvrige EU-medlemsstater uden at gennemgå yderligere overensstemmelsesprocedurer.2. Hvis der findes harmoniserede importkrav, skal produkter med oprindelse i EU opfylde de regionale krav med henblik på at blive lovligt markedsført i den første importerende republik i den mellemamerikanske part. Hvis et produkt er omfattet af harmoniseret lovgivning, og registrering skal foretages, accepteres i henhold til denne aftale registrering, der er foretaget


text: i en af republikkerne i den mellemamerikanske part, af alle de øvrige republikker i den mellemamerikanske part, når de interne procedurer er opfyldt.3. Hvis registrering er påkrævet, accepterer republikkerne i den mellemamerikanske part endvidere, at produkter registreres efter gruppe eller familie af produkter.4. Den mellemamerikanske part accepterer senest fem år efter denne aftales ikrafttræden at vedtage de regionale tekniske forskrifter og overensstemmelsesvurderingsprocedurer, der er under udarbejdelse og er anført i bilag XX (Liste over mellemamerikanske tekniske forskrifter, som er under harmonisering) til denne aftale, at fortsætte indsatsen hen imod harmonisering af tekniske forskrifter og overensstemmelsesvurderingsprocedurer og at fremme udviklingen af regionale standarder.5. For produkter, der endnu ikke er harmoniseret i den mellemamerikanske part, og som ikke er anført i bilag XX, fastlægger Associeringsudvalget et arbejdsprogram med henblik på at undersøge muligheden for at medtage yderligere produkter i fremtiden.Artikel 306Sundheds- og plantesundhedsforanstaltninger1. Formålet med denne artikel er at:a) fremme betingelser, der tillader fri bevægelighed for varer, som er underlagt sundheds- og plantesundhedsforanstaltninger, inden for Mellemamerika og EU-partenb) fremme harmoniseringen og forbedringen af sundheds- og plantesundhedsmæssige krav og -procedurer i den mellemamerikanske part og EU-parten, herunder med henblik på at opnå anvendelse af én importlicens, én liste over virksomheder, én sundhedskontrol ved import og ét gebyr for produkter, der importeres fra EU-parten til den mellemamerikanske partc) tilstræbe at sikre gensidig anerkendelse af de kontroller, der gennemføres af republikkerne i den mellemamerikanske part, i alle EU-medlemsstater.2. Fra datoen for denne aftales ikrafttræden sikrer EU fri bevægelighed for dyr, animalske produkter, planter og planteprodukter, der lovligt markedsføres, på EU-partens territorium uden kontrol ved de indre grænser, såfremt produkterne overholder de relevante sundheds- og plantesundhedsmæssige krav.3. Fra datoen for denne aftales ikrafttræden sikrer den mellemamerikanske part, at lettelse af regional transit anvendes for dyr, animalske produkter, planter og planteprodukter på den mellemamerikanske parts territorium i overensstemmelse med resolution 219-2007 (COMIECO-XLVII) og efterfølgende tilknyttede instrumenter. I tilfælde af import fra EU-parten betyder lettelse af regional transit i dette afsnit, at EU-partens varer kan indføres via grænsekontrollen i enhver mellemamerikansk part og overføres i transit gennem regionen fra den ene republik i den mellemamerikanske part til den anden i overensstemmelse med de sundheds- og plantesundhedsmæssige krav, der gælder i parten på det endelige bestemmelsessted, hvor en sundheds- og plantesundhedsmæssig kontrol kan gennemføres.4. Den mellemamerikanske part forpligter sig til, under overholdelse af de relevante sundheds- og plantesundhedsmæssige krav og i overensstemmelse med de gældende ordninger i den mellemamerikanske regionale integrationsproces, at behandle dyr, animalske produkter, planter og planteprodukter, der er anført i bilag XIX (Liste over varer, som der henvises til i artikel 306, stk. 4), i henhold til følgende: Ved import til territoriet for en republik i den mellemamerikanske part kontrollerer de kompetente myndigheder den licens, der er udstedt af EU-partens kompetente myndighed, og kan foretage en sundheds- og plantesundhedskontrol. Efter toldbehandling kan et produkt, der er anført i bilag XIX, kun underkastes stikprøvebaseret sundheds- og plantesundhedskontrol på indgangstoldstedet i den republik i den mellemamerikanske part, der er det endelige bestemmelsessted.For produkter, der er anført på liste


text: 1 i bilag XIX, gælder ovennævnte krav senest to år efter denne aftales ikrafttræden.For produkter, der er anført på liste 2 i bilag XIX, gælder ovennævnte krav senest fem år efter denne aftales ikrafttræden.5. Uden at det berører parternes (EU-parten eller republikkerne i den mellemamerikanske part) rettigheder og forpligtelser i henhold til WTO-overenskomsten samt de sundheds- og plantesundhedsmæssige procedurer og krav, hver part har fastlagt, kan en importerende part ikke kræves at yde en mere gunstig behandling af produkter, der importeres fra den eksporterende part, end den behandling, den eksporterende part yder i handelen inden for sin egen region.6. Associeringsrådet kan ændre bilag XIX (Liste over varer, som der henvises til i artikel 306, stk. 4) efter henstilling fra Underudvalget vedrørende Sundheds- og Plantesundhedsforanstaltninger til Associeringsudvalget i overensstemmelse med den procedure, der er fastsat i afsnit XIII (Særlige opgaver på handelsområdet for de organer, der er nedsat ved denne aftale) i del IV i denne aftale.7. Det underudvalg, der er omhandlet i stk. 6, overvåger nøje gennemførelsen af denne artikel.Artikel 307Gennemførelse1. Parterne anerkender vigtigheden af øget samarbejde for at opfylde dette afsnits mål og for at kunne gøre dette via de ordninger, der er omhandlet i afsnit VI (Økonomisk og handelsmæssig udvikling) i del III i denne aftale.2. Parterne forpligter sig til konsultationer vedrørende spørgsmål i forbindelse med dette afsnit med henblik på at sikre effektiv gennemførelse af "region-til-region"-dimensionen af denne aftale og målene om regional økonomisk integration.3. Den mellemamerikanske part vurderer regelmæssigt i statusrapporter og arbejdsprogrammer, der skal dække artikel 304, 305 og 306, sine fremskridt med hensyn til gennemførelsen af dette afsnit. Statusrapporter og arbejdsprogrammer fremlægges skriftligt og fastlægger alle foranstaltninger, der iværksættes med henblik på gennemførelsen af de forpligtelser og mål, der er fastlagt i artikel 304, stk. 1, 3 og 4, artikel 305, stk. 2, 3 og 4, og artikel 306, stk. 3 og 4, samt foranstaltninger, der forventes for perioden inden den næste statusrapport. Statusrapporter og arbejdsprogrammer indgives hvert år, indtil der er effektiv overensstemmelse med forpligtelserne i dette stykke.4. Parterne overvejer at føje yderligere områder til dette afsnit fem år efter denne aftales ikrafttræden.5. De forpligtelser vedrørende regional integration, som den mellemamerikanske part accepterer i henhold til dette afsnit, er ikke underlagt tvistbilæggelsesprocedurerne i afsnit X (Tvistbilæggelse) i del IV i denne aftale.AFSNIT XTVISTBILÆGGELSEKAPITEL 1Mål og anvendelsesområdeArtikel 308MålMålet med dette afsnit er at forebygge og bilægge eventuelle tvister mellem parterne om fortolkningen eller anvendelsen af del IV i denne aftale med henblik på at nå frem til gensidigt acceptable løsninger, når det er muligt.Artikel 309Anvendelsesområde1. Bestemmelserne i dette afsnit finder anvendelse på enhver uenighed om fortolkningen og anvendelsen af bestemmelserne i del IV i denne aftale, medmindre andet udtrykkeligt er angivet.2. Dette afsnit gælder ikke for tvister mellem republikkerne i den mellemamerikanske part.KAPITEL 2KonsultationerArtikel 310Konsultationer1. Parterne bestræber sig på at løse tvister vedrørende fortolkningen og anvendelsen af bestemmelserne i artikel 309 ved loyalt at afholde konsultationer med det formål at nå frem til en gensidigt acceptabel løsning.2. Konsultationer indledes ved, at en part i


text: denne aftale fremsender en skriftlig anmodning til den anden part med kopi til Associeringsrådet, der angiver årsagerne til anmodningen og retsgrundlaget, og som angiver, hvilken allerede indført eller foreslået foranstaltning det drejer sig om.3. Hvis den klagende part er EU-parten, og den påståede overtrædelse af en bestemmelse, der er anført i henhold til stk. 2, er den samme i alle relevante retlige og faktuelle aspekter for mere end én republik i den mellemamerikanske part, kan EU-parten anmode om en fælles konsultation med disse republikker i den mellemamerikanske part [47].4. Hvis den klagende part er en republik i den mellemamerikanske part, og den påståede overtrædelse af en bestemmelse, der er anført i henhold til stk. 2, skader handelen [48] for mere end én republik i den mellemamerikanske part, kan republikkerne i den mellemamerikanske part anmode om en fælles konsultation eller anmode om at deltage i konsultationer inden for fem dage efter indgivelse af den oprindelige anmodning om konsultationer. Den berørte republik i den mellemamerikanske part forklarer sin væsentlige handelsinteresse i sagen i sin anmodning.5. Konsultationer afholdes senest 30 dage efter datoen for indgivelse af anmodningen og finder sted på den indklagede parts territorium, medmindre parterne aftaler andet. Konsultationerne anses for at være afsluttet 30 dage efter datoen for indgivelse af anmodningen, medmindre parterne enes om at fortsætte konsultationerne. Hvis mere end én republik i den mellemamerikanske part, jf. stk. 3 og 4, deltager i konsultationerne, anses de for afsluttet senest 40 dage efter indgivelsen af den oprindelige anmodning. Alle oplysninger, der afgives under konsultationerne, behandles fortroligt.6. Konsultationer om hastende spørgsmål, herunder navnlig om letfordærvelige varer eller sæsonvarer, indledes senest 15 dage efter datoen for indgivelsen af anmodningen og anses for afsluttet senest 15 dage efter datoen for indgivelse af anmodningen. Hvis mere end én republik i den mellemamerikanske part, jf. stk. 3 og 4, deltager i konsultationerne, anses de for afsluttet senest 20 dage efter indgivelsen af den oprindelige anmodning.7. Hvis den indklagede part ikke besvarer anmodningen senest 10 dage efter modtagelsen, hvis der ikke afholdes konsultationer inden for de frister, der er fastsat i henholdsvis stk. 5 og 6, eller hvis konsultationerne er afsluttet, uden at tvisten er blevet løst, kan den klagende part anmode om, at der nedsættes et panel i overensstemmelse med artikel 311.8. Hvis der ikke har været nogen aktivitet i over 12 måneder efter datoen for de sidste konsultationer, og hvis grundlaget for tvisten stadig eksisterer, anmoder den klagende part om nye konsultationer. Dette stykke gælder ikke, hvis den manglende aktivitet er resultatet af forsøg på i god tro at nå frem til en gensidigt acceptabel løsning i henhold til artikel 324.KAPITEL 3TvistbilæggelsesprocedurerAFDELING APanelprocedureArtikel 311Indledning af panelproceduren1. Er det ikke lykkedes de konsulterende parter at løse tvisten i overensstemmelse med bestemmelserne i artikel 310, kan den klagende part anmode om, at der nedsættes et panel til at behandle sagen.2. Anmodningen om oprettelse af et panel fremsættes skriftligt over for den indklagede part med genpart til Associeringsudvalget. Den klagende part anfører i sin anmodning den foranstaltning, sagen


text: drejer sig om, og retsgrundlaget for klagen og gør rede for, hvordan den pågældende foranstaltning er i strid med bestemmelserne i artikel 309.3. En part, der i henhold til stk. 1 er berettiget til at anmode om nedsættelsen af et panel, kan deltage i panelets procedurer som klagende part efter indgivelse af en skriftlig meddelelse til de øvrige parter i tvisten. Meddelelsen indgives senest fem dage efter modtagelsen af den oprindelige anmodning om oprettelse af et panel.4. En part kan ikke anmode om, at der nedsættes et panel med henblik på at vurdere en foreslået foranstaltning.Artikel 312Nedsættelse af panelet1. Panelet skal bestå af tre panelmedlemmer.2. Senest 10 dage efter datoen for indgivelsen af anmodningen om nedsættelse af et panel skal parterne konsultere hinanden for at nå frem til en aftale om panelets sammensætning [49].3. Hvis parterne i tvisten ikke er i stand til at nå til enighed om panelets sammensætning inden for den frist, der er fastsat i stk. 2, har hver part i tvisten ret til at vælge ét panelmedlem, der ikke fungerer som formand, blandt de personer, der er anført på listen, jf. artikel 325, inden for tre dage efter udløbet af den frist, der er fastsat i stk. 2. Formanden for Associeringsudvalget eller dennes stedfortræder vælger formanden og de øvrige paneldeltagere ved udtrækning blandt de relevante personer på listen, jf. artikel 325.4. Formanden for Associeringsudvalget eller dennes stedfortræder foretager udtrækningen senest fem dage efter en anmodning herom fra en eller begge parter i tvisten. Udtrækningen foretages på et tidspunkt og sted, der omgående meddeles parterne i tvisten. Parterne i tvisten kan være til stede under udtrækningen, hvis de ønsker det.5. Parterne i tvisten kan ved gensidig aftale og inden for fristen, jf. stk. 2, vælge personer, som ikke er anført på listen over panelmedlemmer, men som overholder de krav, der er fastsat i artikel 325.6. Panelet anses for nedsat på den dato, på hvilken alle panelmedlemmer har meddelt deres accept af udvælgelsen.Artikel 313Panelets kendelse1. Panelet meddeler sin kendelse til parterne i tvisten med genpart til Associeringsudvalget senest 120 dage efter datoen for nedsættelsen af panelet.2. Finder panelet, at fristen, jf. stk. 1, ikke kan overholdes, skal formanden for panelet omgående meddele parterne i tvisten dette skriftligt med genpart til Associeringsudvalget og med angivelse af årsagerne til forsinkelsen og datoen for, hvornår panelet efter planen vil afslutte sit arbejde. Kendelsen må ikke meddeles senere end 150 dage efter nedsættelsen af panelet, medmindre der foreligger særlige omstændigheder.3. I hastende tilfælde, herunder navnlig vedrørende letfordærvelige varer eller sæsonvarer, bestræber panelet sig på at afsige sin kendelse senest 60 dage efter nedsættelsen. Kendelsen må ikke meddeles senere end 75 dage efter nedsættelsen af panelet, medmindre der foreligger særlige omstændigheder. Panelet kan efter anmodning fra en part i tvisten afgive en foreløbig kendelse inden 10 dage efter nedsættelsen af panelet, hvis det skønner, at sagen haster.AFDELING BEfterlevelseArtikel 314Efterlevelse af panelets kendelse1. Hvis det er relevant, træffer den indklagede part uden unødig forsinkelse de fornødne foranstaltninger til i god tro at efterleve panelets